**

REPUBLIKA HRVATSKA

LIČKO-SENJSKA ŽUPANIJA

G R A D G O S P I Ć

GRADONAČELNIK

KLASA: 602-02/15-01/5

URBROJ 2125/01-02-15-19

Gospić, 9. rujna 2015. god.

Grad Gospić nositelj je projekta „**G**radimo **O**brazovanje **S** **P**ravom **I**nkluzijom – prevladajmo teško**Ć**e“ prijavljenog na Poziv za dostavu projektnih prijedloga Ministarstva znanosti, obrazovanja i sporta - „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“, u okviru Operativnog programa „Učinkoviti ljudski potencijali“ 2014.-2020., te sukladno navedenom raspisuje

**J A V N I P O Z I V**

za prijam osoba na određeno vrijeme

za obavljanje poslova pomoćnika u nastavi za učenike s teškoćama

u osnovnoškolskim odgojno-obrazovnim ustanovama kojima je Grad Gospić osnivač

I

Cilj raspisivanja javnog poziva je pronalazak stručnog kadra koji će svojim kompetencijama, iskustvom i visokom motivacijom za obavljanje poslova pomoćnika u nastavi olakšati učenicima s teškoćama njihov obrazovni proces i socijalizaciju.

II

POMOĆNIK/POMOĆNICA U NASTAVI ZA UČENIKE S TEŠKOĆAMA:

•Broj traženih osoba: 23

•Mjesto rada: osnovne škole kojima je Grad Gospić osnivač - partneri u projektu: OŠ dr. Jure Turića iz Gospića, OŠ Dr. Franje Tuđmana Lički Osik i OŠ dr. Ante Starčević Pazarište-Klanac.

•Radno vrijeme: od 22 sata tjedno do 32 sata tjedno ovisno koji razred učenik pohađa

•Vrsta ugovora: ugovor o radu na određeno vrijeme

•Iznos plaće pomoćnika će biti sukladan broju sati rada koje pomoćnik provede s učenikom s teškoćama (cijena sata je 25,00 kn neto)

UVJETI:

•najmanje završena četverogodišnja srednja škola,

•uvjerenje da nije pokrenut kazneni postupak.

III

DODATNA ZNANJA I VJEŠTINE

Poštovanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

IV

ODABIR KANDIDATA

Odabir kandidata/kandidatkinja za pomoćnike u nastavi izvršit će Povjerenstvo za provedbu natječaja za prijem pomoćnika u nastavi.

Odabrani kandidati/kandidatkinje su u obvezi nakon sklapanja ugovora o radu s obrazovnom ustanovom proći program edukacije u trajanju od minimalno 20 sati. Osobe koje imaju završenu edukaciju dužne su priložiti Potvrdu.

U prijavi na javni poziv kandidat/kandidatkinja dužni su priložiti slijedeće dokumente u izvorniku ili ovjerenoj preslici uz obveznu naznaku za školu se prijavljuju:

* životopis;
* dokaz o odgovarajućem stupnju obrazovanja;
* dokaz o državljanstvu;
* uvjerenje nadležnog suda da se protiv podnositelja prijave ne vodi kazneni postupak (ne starije od 1 mjeseca).

Pisane prijave s dokazima o ispunjavanju uvjeta iz Javnog poziva podnose se na adresu:

Grad Gospić,

Povjerenstvo za provedbu natječaja

p.p. 46, Budačka 55, 53000 Gospić,

s naznakom „Javni poziv za prijem pomoćnika u nastavi učenicima s teškoćama'' do 17. rujna 2015. do 12,00 sati.

Nepravovremene i nepotpune prijave neće se razmatrati. Natjecati se mogu kandidati oba spola.

Zainteresirani za zaposlenje u više škola dostavljaju jednu Prijavu s traženom dokumentacijom te u molbi trebaju navesti škole po redoslijedu interesa.

POVJERENSTVO ZA PROVEDBU NATJEČAJA

ZA PRIJEM POMOĆNIKA U NASTAVI